આ દુર્ઘટનાથી આખું મુંબઈ શોકગ્રસ્ત અને સ્તબ્ધ થઈ ગયું છે. આ દુર્ઘટનાનું ખરું કારણ હજી જાણવા મળ્યું નથી. કોઈક કહે છે કે વરસાદનું ઝાપટું પડવાથી એલફિન્સ્ટન અને પડોશના મધ્ય રેલવેના પરેલ સ્ટેશનને જોડતા ફુટઓવર બ્રિજ પર એલફિન્સ્ટન રોડ સ્ટેશન તરફના ભાગ પર લોકોની અપાર ભીડ જમા થઈ હતી. એમાં ધક્કામુક્કી થઈ હતી. તો કોઈકનો દાવો છે કે અપાર ભીડ વખતે કોઈએ પૂલ પર શોર્ટ સર્કિટ થયાની અફવા ફેલાવતા લોકોમાં ગભરાટ ફેલાયો હતો અને પરિણામે નાસભાગ થઈ હતી.